ARRONDO ALDASORO (EH Bildu, 2014-03-06):
Bai sailburu andrea.
Flexiseguritatea, horrela da, baina antza gehiago du flexioarekin edo genuflexioarekin, zeren seguritate, lehen aipatu dudan bezala, da ez dena, ez dagoena, bestea badago eta egunetik egunera zoritxarrez gehiago, baina seguritatea da falta dena.
Eta negoziazio kolektiboa eta lan baldintzak zerikusia handia dute bigarren zati horrekin ere bai, seguritate horrekin.
Lehen esan dut, zuk aipatu duzu gatazkak eta zenbat ordu galtzen ziren lehen ere aipatu dut. Adegik bere proposamenean lotzen du nolabait lehiakortasuna handitzeko beharra, esaten duena da lehiakortasuna handitzeko lanpostuak, soldatak berrikustea gomendatzen duela.
Eta nabarmentzen du proposamen hau egiterakoan bi gauza. Gipuzkoako soldatak Espainiako edozein probintziatan baino handiagoak direla eta langile gipuzkoarrak lan ordu gutxien egiten dutenak, zuzenean lotuz lan kostuak lehiakortasunarekin eta, noski, produktibitatearekin.
Gure ikuspuntutik, une honetan inoiz baino gehiago, soldatak defendatzea enplegua eta pentsioak defendatzea da, kotizazioak ere defendatzen direlako.
Eta hau ez da esaten, ez da honetaz hitz egiten. Soldatak defendatzea ez da bakarrik pertsona edo langile bakoitzaren lan baldintzak defendatzea, baizik eta ekonomia baten alde, modu baten alde lan egitea. Eta ez da esaten ere gutxi batzuk egunetik egunera aberatsagoak direla eta, alderantziz, soldatak jaisten ari direla gelditu gabe.
Entre el 2008 y el 2012, la pérdida salarial media en la Comunidad Autónoma Vasca hasta el 2012 fue de 7,15 % y en Nafarroa de 9,15 %. En el 2013 no hemos ido mejor, por lo tanto, seguramente, los porcentajes hayan subido.
Eta nik uste dut, horrekin lotuta, galdera batzuk ere egin diezaiokegula gure buruari, zeren Espainian langabezia handiagoa da, Hego Euskal Herriko soldatak altuagoak izanik.
Beraz, lotzen direnean lan postuak lehiakortasnarekin, enpleguarekin eta abar eta abar, uste dut badaudela datu nahiko esaten hori ez dela beti horrela. Eta beno, bakarrik filosofia eta ideologia kontua ere badagoela horren atzean, inolako zalantzarik gabe.
Sentitzen dut, ez nator bat, enpresak ez dira enpresarienak eta langileenak, gaur egun, behintzat, enpresa gehienak enpresarienak dira.
Enpresariak dira langileak botatzen dituztenak kalera, enpresariak dira EREak sartzen dituztenak, enpresariak dira lan erreforma aprobetxatuz lan baldintzak okertzen dituztenak. Eta enpresariak dira negoziazio kolektiboan aurrera ez egitean ardura nagusiena dutenak, ez langileak.
Beraz enpresak lana, bai, lana langileek ateratzen dute. Produkzioa langileak egiten dute, baina jabeak, gaur egun behintzat, ez dira langileak eta ezin dira erdibanatu ardurak, zuk egiten duzun bezala.
Adegiren proposamenean komunikazioa, gardentasuna, partehartzea aipatzen da. Horrela esanda, hitz horiek abiatuta nor egon daiteke horren kontra? Inor.
Asuntoa da hori testuinguru batean kokatzen dela eta beste helburu batzuk dituela atzean. lehen aipatu ditudan bezala. Besteak beste. negoziazio kolektiboaren blokeoan kokatuta dago.
Eta bukatzeko...
...batzuk dituela atzean lehen aipatu ditudan bezala, besteak beste negoziazio kolektiboaren blokeoan kokatuta dago.
Eta bukatzeko, gauza batzuk komentatzea ere. Adegik proposatzen duena uste dugu ez dela behar dugun eredua. Lan harremanetarako esparru propio bat behar dugula, baina enplegua eta baldintza laboralak bermatuko duen esparrua bat, lan harremanetako eredu bat, enpresak kontuan izango duena, lehiakortasuna soldatekin eta jardunarekin, hau da, koste laboralekin lotu gabe, eta ekonomiaren lehiakortasuna marko horretan edo zati horretan bakarrik ez duena zentratzen.
Langileen eskubideak eta ekonomia babesteko beste eredu bat behar du herri honek eta horretarako eragile guztiek hitz egin behar dute –bai sailburu jauna, hitz egin behar dute–, bainan alde ahulenari ardura bere gain bota gabe. Erdian ezin da egon, zuk aipatzen duzun bezala, hitz egin bai, baina jakinda gaur egun zati batek bere esku dituela nolabait aukera guztiak, legedi guztia bere alde.
Eta uste dugu bide horretatik egin behar duela Jaurlaritzak, nolabait, beste eredu baten alde lan egin behar duela eta bide hau irekitzeko ahalegin guztiak egin ditzala eskatzen diegu. Lan erreformak ezartzen dituen mugak gaindituz eta milaka eta milaka langileen lan baldintza duinak bermatzeko bidea irekitzeko helburuarekin.
Bideak ireki berriro ere horrelako datuak ez egoteko, 1.865 langabetu gehiago azken hilabetetan gure herrian.